**UNESCO-Oroszország Mengyelejev Nemzetközi Alaptudományi Díj első pályázati felhívása**

A felhívást évente hirdetik meg, **minden esztendőben két nyertessel**. Mindkét díjazott 250.000 USD összegű pénzjutalmat, egy oklevelet és egy aranyérmet vehet át elismerésként. A jelöltekre vonatkozóan életkori megkötés nincs, ehhez hasonlóan az országonként benyújtható felterjesztések számára vonatkozóan sincs korlátozás. A jelöltekre és munkásságukra vonatkozó kritériumok teljes köre a fent említett dokumentumokból ismerhető meg. **A felhívás kifejezetten ösztönzi tudós hölgyek jelölését**.

A díj célja: az alaptudományok (kémia, fizika, matematika és biológia) területén a fejlődésre, az ismeretterjesztésre és nemzetközi együttműködésre vonatkozóan elért azon főbb eredmények elismerése és jutalmazása, amelyek jelentős átalakító hatással bírnak regionális, vagy globális szinten.

**Jelölési javaslat benyújtására jogosultak köre:**a tagállamok az adott ország UNESCO nemzeti bizottságával együttműködésben, az UNESCO-val hivatalos partnerségben lévő, a díj szempontjából releváns területeken aktív nem-kormányzati szervezetek, UNESCO Tanszékek, UNESCO 2-es kategóriájú intézetek, nemzetközi tudományos szervezetek és egyetemek.

A díj hivatalos honlapja: <https://en.unesco.org/stem/basic-sciences-prize>